Нордикӣ омехта

Нордики омехта () — намуди варзиши олимпӣ мебошад, ки дар барномаи худ париш аз трамплини лижа ва пойгаи лижа-ро муттаҳид мекунад.

Дар ибтидо ин навъи варзиш бештар дар Норвегия рушд ёфта буд: дар чаҳор Олимпиадаи аввалини зимистона (1924, 1928, 1932 ва 1936) тамоми ҷойҳои ифтихориро варзишгарони норвегӣ ишғол карданд. Аз 12 чемпионати ҷаҳон то Ҷанги дуюми ҷаҳонӣ норвегҳо ҳашт маротиба пирӯз шудаанд. То анҷоми Бозиҳои зимистонаи олимпии 2010 дар Ванкувер, норвегҳо 11 медали тиллои олимпӣ ба даст оварданд, дар ҷойи дуюм финҳо бо 4 медали тилло қарор доранд.

Айни замон ду навъи инфиродӣ баргузор мегардад: париш аз трамплини оддӣ ё калон (як кӯшиш) ва пойгаи лижа ба масофаи 10 км бо услуби озод. Барои ҳар ду навъ қоидаҳои умумии ин намудҳои варзиш бо иловаҳои хурд татбиқ мешаванд.

Мавқеи оғози варзишгарон дар пойга аз рӯйи натиҷаи онҳо дар париш муайян карда мешавад. Ғолиби париш аввал ба масир мебарояд, барои дигар иштирокчиён бошад, барои ҳар як хол фарқият аз натиҷаи париш миқдори муайяни сонияҳо ҳисоб карда мешавад.

Навъи даставӣ — эстафетаи 4×5 км мебошад: ҳар яке аз 4 иштирокчии даста як париш анҷом медиҳад ва сипас дастаҳо бо назардошти натиҷаи умумии паришҳо ба пойгаи эстафетавӣ мебароянд.

Қаблан варзишгарон аз трамплин се париш анҷом медоданд (ду натиҷаи беҳтарин ба ҳисоб гирифта мешуд), сипас ба масофаи 15 км медавиданд. Дар эстафета низ қаблан форматҳои 3×10 км ва 4×10 км истифода мешуданд.
 Пайвандҳо 

 FIS — Fédération Internationale de Ski 
 IOC — International Olympic Committee 
 Нордики омехта дар Бозиҳои зимистонаи олимпӣ 

Гурӯҳ:Намудҳои варзиш ба тартиби алифбо
Гурӯҳ:Нордики омехта
Гурӯҳ:Намудҳои инфиродии варзиш
Гурӯҳ:Намудҳои зимистонаи варзиш